Kako izgleda rješavanje pismenog ispita na daljinu (aktivnost Test)? (studenti)
Kako biste pristupili pismenom ispitu na daljinu na Filozofskom fakultetu Sveučilišta u Zagrebu korištenjem aktivnosti Test, prvo trebate posjetiti e-kolegij na sustavu Omega (<link> na kojem ćete polagati taj ispit (pretpostavka je da ste na isti prethodno već upisani početkom semestra), a potom pronaći i kliknuti na tu aktivnost.

Test će biti dostupan u zadano vrijeme i na zadani datum (o čemu ćete unaprijed dobiti obavijest od nastavnika).

U testu mogu biti postavljene sljedeće postavke (od kojih će većina biti prikazana i studentima i nastavnicima na prvoj stranici aktivnosti test):

 	broj pokušaja rješavanja testa,
 	ukupan broj pitanja,
 	broj pitanja po stranici,
 	dostupnost rezultata,
 	lozinka testa,
 	vremenski period u kojem je test dostupan,
 	vremensko ograničenje za rješavanje nakon pokretanja testa.

Postupak rješavanja i predaje testa:

 	Potrebno je kliknuti na željenu aktivnost Test unutar e-kolegija na kojem polažete pismeni ispit na daljinu.
 	Potom pročitajte upute za test te prikazane postavke testa (dozvoljeni broj pokušaja, postoji li lozinka testa (koju ćete dobiti od nastavnika), vremenski period u kojem je dostupan, vremensko ograničenje (koliko vremena imate unutar testa za rješavanje), način ocjenjivanja).
 	Za početak rješavanja kliknite na gumb Započnite test.
 	Ako je nastavnik u postavkama testa postavio vremensko ograničenje za rješavanje testa, studentima će se prikazati poruka s informacijom da postoji vremensko ograničenje za rješavanje testa i da je test potrebno predati prije isteka vremena. Isto tako, ako je zadana lozinka testa, morate ju unijeti u polje za lozinku. Za nastavak je potrebno odabrati gumb Započni rješavanje.
 	Ako test ima više stranica, nakon svake stranice potrebno je kliknuti na gumb Sljedeća stranica. U bloku Navigacija u testu na lijevoj strani sučelja prikazuje se preostalo vrijeme za rješavanje testa.
 	Nakon odgovora na sva pitanja i dolaska na posljednju stranicu potrebno je kliknuti na gumb Završi test….
 	Na kraju testa, vidljiv je popis svih pitanja i njihov status. Klikom na gumb Povratak na pokušaj, moguće je mijenjati unesene odgovore (ako je nastavnik dopustio slobodnu navigaciju po pitanjima testa). Za konačnu predaju testa kliknite na dnu stranice na gumb Predaj sve i završi.
 	Nakon predajte testa na ocjenjivanje, a ovisno o postavkama koje je zadao nastavnik, sustav prikazuje pregled svih pitanja i odgovora studenta. Za završetak pregleda, potrebno je kliknuti na Završi pregled.
 	Sustav ispisuje postignuti broj bodova na testu. Ako je u testu npr. postavljeno esejsko pitanje, sustav ne ispisuje konačan broj bodova sve dok nastavnik ručno ne ocijeni to pitanje.

NAPOMENA: Ako je ispravno zadano vremensko ograničenje, sustav će nakon isteka istoga automatski preuzeti do tada predane odgovore i pohraniti na poslužitelj!

Ocjena iz testa pojavit će se u popisu svih ocjena, kojem je moguće pristupiti odabirom poveznice Ocjene iz izbornika Navigacija na lijevoj strani sučelja.